Bahrains geografi
Store norske leksikon,Geografi,Verdens geografi,Asia,Bahrains geografi
Bahrain består av en liten øygruppe i Persiabukta. Hovedøya Bahrain står for det meste av landets areal og er omringet av en rekke mindre øyer. Hawar-øyene, som ligger omtrent 20 kilometer fra hovedøya, nær kysten til Qatar, inngår også i landet.
Hovedøya er 48 kilometer lang og 18 kilometer bred, og er bygd opp av kalkstein, sandstein og mergel fra kritt og tertiær. Øyas høyeste punkt er Jabal Dukhan på 135 meter over havet, og ligger i et steinkledd område sentralt på øya. I sør og sørvest er landskapet preget av sandsletter og marskland. Langs kysten i nord og nordvest er det oppdyrkede områder, hvor det blant annet dyrkes dadler og grønnsaker ved hjelp av grunnvann.Øya er omgitt av korallrev, men revene har i senere år blitt betydelig redusert. Les mer i Store norske leksikon Klima i Bahrain Bahrains befolkning Bahrains historie Økonomi og næringsliv i Bahrain